ข้อใดไม่ใช่วิธีการวิเคราะห์และประเมินมูลค่าหุ้น
A. อัตราผลตอบแทนเงินปันผล

B. อัตราส่วนราคาหุ้นต่อกำไร (P/E)

C. อัตราส่วนราคาหุ้นต่อมูลค่าทางบัญชี (P/B)

D. การพิจารณาว่าธุรกิจนั้น ๆ กำลังอยู่ฝั่งใด

E. มูลค่ากิจการจากการทดแทน (Replacement Approach)
คำตอบคือ D.  เพราะเป็นวิธีการแยกธุรกิจจากการเปลี่ยนแปลงของเทคโนโลยีอย่างรวดเร็ว ส่งผลให้หลายธุรกิจปรับตัวไม่ทัน และเสียโอกาสไปมาก บางรายถึงขั้นต้องปิดกิจการ ทั้ง ๆ ที่ในอดีต ได้ชื่อว่าเป็นบริษัทที่มีความมั่งคง และเป็นกิจการที่เติบโตดี ในขณะเดียวกันเทคโนโลยีก็สร้างโอกาสใหม่ ๆ และธุรกิจใหม่ขึ้นมาอีกมากมาย ถ้ายังไม่แน่ใจ หรือยังแยกธุรกิจได้ไม่ชัดเจนว่าธุรกิจใดอยู่ฝั่งพระอาทิตย์ขึ้นหรือฝั่งพระอาทิตย์ตก อาจจะใช้เกณฑ์การพิจารณาธุรกิจที่มีความได้เปรียบในอุตสาหกรรม หรือมีความได้เปรียบในมิติอื่น ๆ

ส่วนข้ออื่น ๆ เป็นการวิเคราะห์และประเมินมูลค่าหุ้น ซึ่งมีอยู่มากมายหลายวิธี โดยทั่วไปแล้ววิธีที่เป็นที่นิยมในการใช้ ได้แก่ ส่วนลดกระแสเงินสด (Discounted Cash Flow), อัตราส่วนราคาหุ้นต่อกำไร (P/E), อัตราส่วนราคาหุ้นต่อมูลค่าทางบัญชี (P/B) มูลค่ากิจการจากการทดแทน (Replacement Approach), และอัตราผลตอบแทนเงินปันผล (Dividend Yield) โดยใช้ตัวเลขในอดีตและปัจจุบันมาคำนวณ ทั้งนี้ อุตสาหกรรมแต่ละตัวมีโครงสร้างและรูปแบบธุรกิจแตกต่างกัน จึงควรแยกแยะและคัดกรองไปทีละอุตสาหกรรม
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน